text: Lógir fyri FSFAga- og etiska reglugerðinReglur fyri dómsnevndirKappingarreglurKappingarreglugerðinKappingarreglur fyri yngri deildirKappingarreglur fyri steypakappingarFótbóltslógin 2023Vallarstøddir o.a.Stevnan 2022 (PDF)Vegleiðing um leikbannRevsing tá lið ikki møta til dystVegleiðing um útskiftingDómarasamsýningLeikaraskifti- og sáttmálarLeikarareglugerðinLoyvisbrøvMillummennLoyvisskipaninSGS-góðskuskipaninÁrsfrágreiðingar hjá feløgunumKæruúrskúrðirKæruúrskurðir 2023Kæruúrskurðir 2022Kæruúrskurðir 2021Kæruúrskurðir 2020Kæruúrskurðir 2019Kæruúrskurðir 2018Kæruúrskurðir 2017Kæruúrskurðir 2016Kæruúrskurðir 2015Rundskriv og kunngerðirOyðubløð
text: #000002
text: Aga- og etiska reglugerðinReglur fyri dómsnevndir
text: #000003
text: KappingarreglugerðinKappingarreglur fyri yngri deildirKappingarreglur fyri steypakappingarFótbóltslógin 2023Vallarstøddir o.a.Stevnan 2022 (PDF)Vegleiðing um leikbannRevsing tá lið ikki møta til dystVegleiðing um útskiftingDómarasamsýning
text: #000004
text: VenjararSkráin 2023Undankappingar til EMU21-landsliðsspælarar 2007-2023
text: #000009
text: Venjarar og leiðararSkráin 2023Undankappingar til EMUndankappingar til HMLandsliðsspælarar 1995-2023Landsdystir 1986-2023
text: #000011
text: SøganNevndirFundarfrásagnirFundur 27. februar 2023Fundur 8. mai 2023Fundur 26. juni 2023Limafeløg07 VesturABB36B68B71EB/StreymurFC HoyvíkFC SuðuroyHBÍFKÍMBNSÍRoynSkálaTBVíkingurHøvuðsvenjararHøvuðsungdómsvenjararSamskipararSamskipararFyrisitinginStarvsfólkLeys størvTelduposturDátuverndarpolitikkurTrygdLógir og reglurLógir fyri FSFKappingarreglurLeikaraskifti- og sáttmálarLoyvisskipaninKæruúrskúrðirRundskriv og kunngerðirOyðubløðÁrsfrágreiðingar og roknskapirLeiðsluhandbókin 2023KoronaOyðubløðOfta settir spurningar...?Fótbóltsblaðið 2023 (PDF)Tórsvøllur
text: #000019
text: Lógir fyri FSFKappingarreglurLeikaraskifti- og sáttmálarLoyvisskipaninKæruúrskúrðirRundskriv og kunngerðirOyðubløð
text: #000020
text: Kann man fáa undantøk til aldursmørkini?
text: #000025
text: Kappingarreglurnar fyri yngri deildir loyva tveimum møguleikum fyri undantak til aldursmørkini, ið annars eru galdandi.
text: #000026
text: Spælari, ið hevur brek ella onnur serlig viðurskifti Undantak kann gevast fyri U17 og yngri, um spælarin hevur brek ella onnur serlig viðurskifti, sum eru váttað av serkønum persóni. Umsókn um hetta skal vera latin skrivstovu FSF’s saman við váttanini frá serkøna persóninum.
text: #000027
text: Spælari, ið er føddur eftir 1. augustUndantak kann gevast til í mesta lagi ein (1) spælara, sum er føddur eftir 1. august í árinum frammanundan aldursmarkið.
text: #000028
text: DØMI Fyri U11 deildina er hetta galdandi fyri spælarar, sum eru føddir eftir 1. august 2011, ið annars bara hevði havt loyvi at spælt við U13.
text: #000029
text: Hvar søkir man um undantaksloyvi? Umsókn um undantaksloyvi skal latast skrivstovuna hjá FSF. Fyri aldursbólkarnar U15 og yngri skal umsóknin vera latin inn áðrenn 31. august 2023. Fyri aldursbólkarnar U16 gentur og U17 dreingir skal umsóknin latast inn, meðan flytingarvindeygað er opið.
text: #000030
text: Kann ein spæla við báðum aldursbólkum, tá man hevur fingið undantak? Nei. Spælari, ið hevur fingið untaksloyvi til yngri deild, kann bara spæla við yngra aldursbólkinum.
text: #000031
text: Hvussu leingi er eitt undantak galdandi? Undantak kann gevast fyri fyrru hálvu (áðrenn summarsteðgin), seinnu hálvu (eftir summarsteðgin) ella fyri alt kappingarárið.
text: #000032
text: Hava gentur loyvið at spæla við í dreingjakappingum? Ja, tað er loyvt gentum at luttaka í øllum dreingjakappingunum. Tað er ikki neyðugt at søkja um undantaksloyvi til hetta.
text: #000033
text: Hvussu nógvar dystir kann ein spælari spæla hvørt umfar? Útgangsstøðið er, at ein spælari bara kann spæla ein dyst hvørt leikumfar. Men fleiri undantøk eru til hetta. Ongin kann spæla meira enn tveir dystir hvørt leikumfar.
text: #000034
text: Um svarið er NEI: Spælarin kann spæla tveir dystir sama leikdag. Aldurin á spælaranum er avgerandi fyri, hvørjum deildum, hesir báðir dystir kunnu spælast. Tó kann spælari, sum byrjaði inni í Betri Deildini, ikki spæla við U21 sama leikdag.
text: #000035
text: Aldurin er avgerandi fyri, um ein spælari kann spæla fleiri dystir hvørt leikumfar.
text: #000036
text: Hvat merkir tað, at hægsta deildin roknast fyri at hava spælt fyrst?
text: #000037
text: Í kappingarreglunum er fríggjadagur, leygardagur, sunnudagur og mánadagur at rokna sum ein leikdagur, meðan týsdagur, mikudagur og hósdagur verður roknaður sum ein leikdagur.
text: #000038
text: Hetta merkir, at um tvey ella fleiri lið hjá sama felag spæla í tíðarskeiðinum fríggjadag til mánadag, so verður hægsta deildin roknað sum at hava spælt fyrst, og síðani lægra deildin. Hetta, uttan mun til, hvussu liðini hava spælt.
text: #000039
text: GG! Hetta er tó ikki galdandi, tá teljast skal, hvussu nógvar dystir spælarin hevur spælt sama leikdag. Tá verður hugt eftir raðfylgjuni av dystunum.
text: #000040
text: Eru serligar reglur galdandi fyri U21 deildina? Ja, ein serlig avmarking er í reglunum fyri flyting millum Betri deildina hjá monnum og U21 deildina. Ein spælari, sum byrjar inni í Betri deildini, kann ikki sama umfar spæla við U21. Hetta er ikki galdandi, um leikarin byrjar á bonkinum í Betri deildini.
text: #000041
text: DØMI (spælarin fyltur 21 ár tann 1. januar í kappingarárinum):
text: #000042
text: Spælarin byrjar á vøllinum leygardag í dysti í Betri deildini hjá monnum. Hesin spælarin hevur loyvi at spæla við 1. deild hjá felagnum, uttan at tað er neyðugt, at hann situr ein dyst yvir.
text: #000043
text: Av tí, at spælarin byrjaði inni í Betri deildini, kann hann ikki spæla fyri U21 sama leikdag.
text: #000044
text: Eru serligar avmarkingar í niðurflyting av spælarum í endanum av kappingini? Ja, tað eru serligar avmarkingar viðvíkjandi niðurflyting av spælarum eftir at fjórðseinasti dysturin er spældur í lægru deildini. Tá ber ikki til at flyta spælarar niður frá hægri til lægri deild, tó eru fylgjandi spælarar undantiknir:
text: #000045
text: – Spælari, sum ikki var fyltur 21 ár tann 1. januar í kappingarárinum– Spælari, sum hevur spælt tríggjar (3) ella færri dystir í hægru deildini
text: #000046
text: Er talan um spælara, sum spældi sín seinasta dysti í hægru deildini sama leikdag, ella áðrenn lægra deildin spældi sín fjórðseinasta dyst, verður hesin ikki fevndur av reglunum.
text: #000047
text: Nær verður ein spælari roknaður fyri at hava spælt? Ein spælari verður mettur at hava spælt, tá hann kemur á vøllin. Tað vil siga, um hann verður innskiftur ella byrjar inni. Ein spælari, sum situr á bonkinum allan dystin, verður ikki mettur at hava spælt dystin.
text: #000048
text: Í teimum deildum, har loyvt er at brúka flúgvandi útskifting, vera allir spælararnir mettir at hava spælt (eisini teir, sum byrja dystin á bonkinum).
text: #000049
text: Hvørji krøv eru til sáttmálar, ið verða latnir inn til FSF?
text: #000050
text: Fyrst og fremst er krav, at standard yrkisleikaraavtalan hjá FSF verður brúkt.
text: #000051
text: Tað er ikki loyvt at knýta onnur skjøl at sáttmálanum, og ei heldur er loyvt at gera broytingar í tekstinum í standardsáttmálanum (t.d. at strika tekst út og/ella leggja tekst afturat).
text: #000052
text: Allir teigar í sáttmálanum skulu vera útfyltir, og sáttmálin skal vera undirskrivaður av báðum pørtum. Hvør síða í sáttmálanum skal eisini vera undirskrivað.
text: #000053
text: Sáttmálin skal í minsta lagi vera galdandi til endan av einum kappingári, og sáttmálin kann í mesta lagi vera galdandi í 5 ár.
text: #000054
text: Spælarin skal hava í minsta lagi eina mánaðarliga bruttoløn upp á kr. 300,00 pr. íroknað pensjónsgjøld.
text: #000055
text: Eru serlig krøv til sáttmálan, um spælarin er yngri enn 18 ár? Ja, um spælarin er yngri enn 18 ár, eru fylgjandi krøv galdandi:
text: #000056
text: – Sáttmálin skal undirskrivast av foreldur / verja– Sáttmálatíðarskeiðið kann ikki vera longur enn 3 ár
text: #000057
text: Hvat er avleiðingin, um broytingar eru gjørdar í standard yrkisleikarasáttmálanum? Um broytingar eru gjørdar, verður sáttmálin ikki góðkendur av FSF. Spælarin kann tá ikki lógliga umboða felagið. Hetta er uttan mun til, hvør broytingin er.
text: #000058
text: Eru somu reglur galdandi fyri sáttmálar til menn og kvinnur? Ja, somu reglur eru galdandi, tá felag skrivar sáttmála við menn og kvinnur.
text: #000059
text: Hvat gera vit, um vit ynskja at uppsiga sáttmálan? Um felag og spælari eru samd um at uppsiga sáttmálan, skal hetta gerast við at brúka serligt oyðublað, har treytirnar fyri uppsóknina skulu framganga. Oyðiblaðið er at finna á heimasíðuni hjá FSF.
text: #000060
text: Hvat hendir við einum sáttmála, um liðið flytur niður í lægri deild? Útgangsstøðið er, at sáttmálin fer úr gildi, um liðið flytur niður í lægri deild. Tað er tó møguleiki fyri í standard sáttmálanum at avtala, at sáttmálin heldur fram, um liðið flytur niður. Hetta er ásett í § 2 í standard sáttmálanum, har felagið skal seta “flugubein”, um sáttmálin ikki skal fara úr gildi, um felagið flytur niður.
text: #000061
text: Nær fær ein spælari leikbann fyri nøgd av gulum kortum? Tað er ymiskt frá deild til deild, hvussu nógv gul kort geva leikbann: Í Betri deildini hjá monnum og 1. deild hjá monnum fær spælarin fyrsta leikbann, tá hann hevur fingið 4 gul kort.
text: #000062
text: Leikbann verður givið eftir fylgjandi tal av kortum:– 4 gul kort– 3 gul kort (samanlagt 7)– 2 gul kort (samanlag 9)– 2 gul kort (samanlagt 11)– 1 gult kort (samanlagt 12)
text: #000063
text: Eftir hetta fær spælarin leikbann fyri hvørt gula korti.
text: #000064
text: Í hinum deildinum verður leikbann givið eftir fylgjandi tal av kortum:– 3 gul kort– 2 gul kort (samanlagt 5)– 2 gul kort (samanlagt 7)– 1 gult kort (samanlagt 8)
text: #000065
text: Telja tey gulu kortini framvegis við, um ein spælari fær tvey gul kort í sama dyst, og harvið reytt kort? Um spælari fær tvey gul kort í sama dysti, og harvið reytt kort, verða gulu kortini ikki tald við í samlaða talinum av gulum kortum, men telja ístaðin sum eitt reytt kort.
text: #000066
text: Er tað sama galdandi fyri venjarar? Nei, fyri venjarar er galdandi, at hesin fær leikbann eftir:– 3 gul kort– 2 gul kort (samanlagt 5 gul kort)– 1 gult kort (samanlagt 6 gul kort)
text: #000067
text: Eftir hetta fær venjarin leikbann fyri hvørt gula korti.
text: #000068
text: Verður eitt leikbann yvirført til næsta kappingarár? Leikbann, orsaka av gulum kortum, verður ikki yvirført, men leikbann, orsaka av reyðum korti (eisini um talan er um tvey gul kort í sama dysti) verður yvirført til komandi kappingarár.
text: #000069
text: Fylgir eitt leikbann við, um ein spælari flytur felag? Ja, um ein spælari hevur leikbann, tá hann flytur felag, so flytir leikbanni við til nýggja felagið. Sí annars brot frammanundan, hvørji leikbann verða yvirførd millum kappingarár.
text: #000070
text: Fær man eisini leikbann fyri tal av gulum kortum í steypakappingini? Ja, um spælari, venjari ella leiðari hava fingið tvey (2) gul kort í steypakappingini, gevur hetta ein (1) dyst leikbann. Sí fleiri reglur um leikbann í samband við steypakappingini undir brotið “Steypakapping”.
text: #000071
text: Hvussu nógvar dystir leikbann gevur eitt reytt kort? Útgangsstøðið er altíð, at eitt reytt kort gevur ein (1) dyst leikbann. Við støði í “Vegleiðing um leikbann” verður avgjørt, um brotið skal geva meira enn ein (1) dyst.
text: #000072
text: Er man bara leikbannaður í tí deildini, ið man fekk reyða kortið? Leikbann fyri reytt kort er galdandi í øllum deildum, ið spælarin kann spæla við. Leikbannið skal eisini sitast yvir í øllum deildunum, ið spælarin kann spæla við. Sí nærri undir “nær ein hevur sitið yvir leikbann”.
text: #000073
text: Nær hevur spælarin sitið leikbann yvir? Tá ein spælari fær leikbann, er hetta galdandi í fyrst komandi dysti (dystum), sum spælarin annars lógliga kundi spælt við.
text: #000074
text: Um dysturin verður útsettur, hevur ein so framvegis sitið yvir leikbann? Nei, leikbann verður bara yvirsitið, tá dysturin verður spældur. Tað vil siga, at um dysturin til dømis verður útsettur fyri veður, so hevur spælarin ikki sitið leikbannið yvir.
text: #000075
text: Tað er tó eitt undantak, um eitt lið vinnur uttan dyst, tí mótstøðuliðið hevur givið avboð. So verður tað roknað sum, at ein spælari hjá liðnum, ið ikki gav avboð, hevur yvirsitið leikbannið. Spælarar hjá liðnum, ið gav avboð, vera ikki roknaðir sum at hava sitið yvir leikbann.
text: #000076
text: Hvat um reyða kortið er givið í steypakappingini og fyrst komandi dystur er í landskappingini? Leikbann er altíð galdandi í fyrst komandi dysti hjá liðnum. Um ein spælari fær reytt kort í landskappingini, og fyrst komandi dystur er í steypakappingini, er leikbannið galdandi í steypakappingini. Hetta er eisini galdandi hinvegin. Tað vil siga, at um spælarin fær reytt kort í steypakappingini, og fyrst komandi dystur er í landskappingini.
text: #000077
text: Er tað sama galdandi, tá leikbann er fyri nøgd av gulum kortum? Nei, tá talan er um leikbann fyri nøgd av gulum kortum, tá er leikbannið bara galdandi í tí deildini, ið spælarin hevur fingið kortini. Viðkomandi kann tó ikki spæla við lægri deild, meðan hann situr leikbannið yvir.
text: #000078
text: Loyvt er tó spælara at spæla við hægri deild, meðan hann situr leikbannið yvir. Hetta merkir, at um viðkomandi hevur leikbann, tí hann hevur fingið fýra (4) gul kort í 1. deild hjá monnum, so hevur hann ikki loyvið at flyta niður og spæla við 2. ella 3. deild hjá felagnum, men loyvt er at spæla við í Betri deildini.
text: #000079
text: Er leikbann frá ungdómsdystum eisini galdandi í vaksnamannadeildum? Útgangsstøðið er, at leikbann í ungdómsdeildini bara er galdandi í tí aldursbólki, har spælarin fær reytt kort. Sí tó reglur niðanfyri, um spælarin fær leikbann í tríggjar (3) dagar ella fleiri.
text: #000080
text: Hetta merkir, at um ein spælari kann spæla í bæði U17 og U21 hevur viðkomandi bara leikbann í tí aldursbólkinum, ið hann fekk reyða kortið. Hetta sama er galdandi, um spælarin hevur aldur til eisini at spæla í vaksnamannadeildini. Tað vil siga, at leikbann ávirkar ikki luttøkuna í vaksnamannadeildini.
text: #000081
text: Um spælarin fær leikbann í tríggjar (3) dagar ella fleiri, er leikbannið galdandi í øllum deildum og aldursbólkum, sum spælarin kann spæla við.
text: #000082
text: Nær kann ein spæla / luttaka lógliga? Tá spælarin er skrásettur og váttaður í Comet, kann hann lógliga spæla fyri felagið (sjálvandi við tí fyrivarni, at spælarin kann hava leikbann, tí leikbann fylgir við, tá hann skiftir felag).
text: #000083
text: Eru serlig krøv til, nær ein yrkisleikari kann spæla? Ja, hesin kann í fyrsta lagi spæla lógliga, tá leikarasáttmálin er góðkendur av FSF.
text: #000084
text: Fyri at spæla í Betri deildini hjá monnum skal spælarin hava sáttmála.
text: #000085
text: Eru serlig krøv, tá talan er um útlendingar? Ja, krøvini eru tó ymisk, um talan er um spælarar úr norðurlondum í mun til onnur lond.
text: #000086
text: Er viðkomandi úr norðurlondum, er krav, at sáttmálin er góðkendur av FSF (sama krav til føroyskar spælarar), og harafturat er krav um avrit av bústaðarváttan, um sáttmálin er longur enn 6 mánaðar.
text: #000087
text: Er talan um útlending frá øðrum londum, er krav, at sáttmálin er góðkendur og avrit verður sent av bæði bústaðarváttan og arbeiðs- og uppihaldsloyvi.
text: #000088
text: Hvørjir spælarar eru fevndir av flytingarglugganum? Spælari, sum tann 1. januar í kappingarárinum er fyltur 15 ár, kann bara flyta felag, meðan flytingargluggin er opin.
text: #000089
text: Spælarar, sum ikki eru fyltir 15 ár tann 1. januar í kappingarárinum, kunnu flyta felag í tíðarskeiðinum frá 1. januar til og við 31. august.
text: #000090
text: Tó skal ein spælari hava havt leikaraloyvi í sama felag í í minsta lagi 30 dagar, áðrenn nýggj flyting kann fara fram.
text: #000091
text: Er mark fyri, hvussu nógv feløg ein spælari kann umboða hvørt kappingarár? Spælarar kunnu í mesta lagi spæla dyst fyri tvey feløg í einum kappingarári. Spælari kann tó vera skrásettur í trimum feløgum í einum kappingarárið, men kann bara spælt dyst fyri tvey av teimum.
text: #000092
text: Nær skal eitt loyvið flytast umvegis TMS skipanina hjá FIFA? Allar flytingar av loyvum (hetta er galdandi fyri børn, ung og vaksin), ið verða flutt frá útlendskum felag til eitt føroyskt felag, skulu umvegis TMS.
text: #000093
text: Flytingar millum føroysk feløg verða gjørdar í Comet.
text: #000094
text: Les meira í vegleiðing um leikaraflyting hjá FSF.
text: #000095
text: Nær skal dystartíðspunktið vera ásett? Í seinasta lagi týskvøld skal heimaliðið hava ásett tíðspunkt fyri dystir um vikuskiftið.
text: #000096
text: Er talan um miðvikudystir skal tíðspunktið vera ásett í seinasta lagi tríggjar dagar frammanundan. Í Betri deildini skal tíðspunkt vera ásett fýra vikur frammanundan.
text: #000097
text: Hvussu kann man biðja um at fáa dyst fluttan? Alt eftir um talan er um dyst, har FSF ásetir dómarar ella aðrar dystir, so er ymiskt, hvussu hetta skal handfarast.
text: #000098
text: Dystir, har FSF setir dómarar Til teir dystir, har FSF ásetir dómarar, skal flytingarskjalið nýtast. Flytingarskjalið skal vera útfylt av báðum feløgunum og av dómaranum, um hesin er ásettur, áðrenn skjalið verður sent til FSF.
text: #000099
text: Flytingarskjalið skal vera FSF í hendi í seinasta lagi sjey (7) dagar áðrenn ásetta leikdagin. Tá talan er um framskundan av dysti, skal FSF hava fráboðanina í seinasta lagi sjey (7) dagar áðrenn nýggja leikdagin.
text: #000100
text: Nýggjur leikdagur – við klokkutíð – skal vera skrivaður á flytingarumbønina, so eingin ivi er um, nær nýggjur leikdagur er.
text: #000101
text: Dystir í Betri Deildini hjá monnum og í Betri Deildini hjá kvinnum verða framyvir ikki fluttir, uttan heilt serligar orsøkir (t.d. tá talan er um deyðsfall ella jarðarferðir).
text: #000102
text: Aðrar deildir Til hinar deildirnar skal tað vera avtalað millum feløgini, um dystur verður fluttur/útsettur. Flytingarskjalið skal verða útfylt av báðum feløgunum, áðrenn skjalið verður sent til FSF.
text: #000103
text: Hetta skal verða skrivliga váttað av báðum pørtum, áðrenn upprunaliga ásetta leikdagin, eins og tann nýggi leikdagurin skal framganga á flytingarumbønini.
text: #000104
text: Dystir frá fyrru hálvu eiga ikki at flytast yvirum summarsteðgin, og allir dystir skulu vera spældir, áðrenn seinasta leikdag í eini lagdari kapping, bæði í innleiðandi og í endaumførum.
text: #000105
text: Kann spælari umboða fleiri feløg í steypakappingini? Nei, ein spælari kann bara umboða eitt felag í steypakappingini sama ár.
text: #000106
text: Fær man leikbann fyri tal av gulum kortum í steypakappingini? Ja, tá ein spælari hevur fingið tvey (2) gul kort í steypakappingini, fær viðkomandi ein dyst leikbann.
text: #000107
text: Um lið ikki vinnur seg víðari í steypakappingini, hvat hendir tá við gulu kortunum? Gulu kortini eru bara galdandi í steypakappingini, tí verða hvørki leikbann ella kort flutt yvir í landskappingina. Leikbann fyri reytt kort (eisini um talan er um tvey gul kort í sama dysti) er galdandi í fyrst komandi dysti hjá liðnum, uttan mun til, um hesin er í lands- ella steypakappingini.
text: #000108
text: Verða øll gul kort strikaði áðrenn hálvfinalurnar? Ja, áðrenn fyrru hálvfinluna (eisini um bara ein hálvfinaludystur verður spældur) verða øll gul kort strikað.
text: #000109
text: Verða øll gul kort strikað áðrenn steypafinalurnar? Nei, gul kort verða ikki strikaði áðrenn steypfinalurnar.
text: #000110
text: Hvussu nógv bóltabørn skulu vera til ein dyst? Heimafelagið hevur skyldu at útvega í minsta lagi seks (6) bóltabørn til dystir í Betri Deildini hjá monnum og í dystum um Løgmanssteypið, og í minsta lagi fýra (4) bóltabørn í 1. deild hjá monnum og í Betri Deildini og steypakappingini hjá kvinnum.
text: #000112
text: Er aldursmark fyri, hvørji kunnu vera bóltabørn? Bóltadreingir/-gentur eiga ikki at vera yngri enn 11 ár
text: #000113
text: Skal heimaliðið útvega bóltar til upphiting, og um ja, hvussu nógvar? Til tær deildirnar, har FSF setir dómarar, hevur heimaliðið skyldu at útvega útiliðnum bóltar til upphiting. Hesir bóltar skulu vera sama slag sum dystarbólturin. Útiliðið skal hava í minsta lagi átta (8) bóltar til upphiting.
text: #000114
text: Hvussu nógvir spælarar og leiðarar kunnu vera á dómaraseðlinum, og hvussu nógvar útskiftingar eru loyvdar í einum dysti? Tað er ymiskt frá deild til deild, hvussu nógvir spælarar kunna vera á dómaraseðlinum.
text: #000115
text: Fyri barna- og ungdómskappingar (U21 og yngri) sæst yvirlit á síðu 17.
text: #000116
text: Hvussu nógvar steðgir kann man hava, fyri at gera útskiftingar í einum dysti? Í Betri deildini, 1. deild, 2. deild og í 3. deild hjá bæði kvinnum og monnum er loyvt at gera upp til fimm (5) útskiftingar. Tó er bara loyvt hvørjum liðið at hava tríggjar (3) steðgir til útskifting.
text: #000117
text: Telur hálvleikurin sum ein steðgur? Nei, hálvleikurin verður ikki roknaður sum ein steðgur, tá roknast skal, hvussu nógvar steðgir, ið liðið hevur brúkt.
text: #000118
text: Um bæði liðini skifta út samstundis, hvussu telur hesin steðgurin tá? Um liðini skifta út samstundis, verður hetta roknað sum ein steðgur fyri hvørt liði.
text: #000119
text: Kann man gera fleiri skiftingar, um dysturin fer í longda leiktíð? Ja, um talan er um ein steypakappingardyst, sum fer í longda leiktíð, so fær hvørt liði:
text: #000120
text: – Eina eyka útskifting (líka mikið um allar fimm eru framdar ella ikki) – Ein eyka steðg til skiftið – Harafturat kunnu liðini gera skiftið, áðrenn umdysturin byrjar og/ella í hálvleikinum í umdystinum (uttan at hetta telur sum ein steðgur)
text: #000121
text: Um eitt lið ikki hevur nýtt allar fimm útskiftingarnar í “vanliga” dystinum, kunnu tær nýtast í umdystinum. Sama er galdandi fyri teir tríggjar steðgirnar. Tað vil siga, um teir ikki eru nýttir í “vanliga” dystinum, kunnu teir nýtast í umdystinum.
text: #000122
text: Nær kann man brúka flúgvandi útskifting? Í fótbóltslógini er ásett, at loyvt er at brúka flúgvandi útskifting í barna-, ungdóms- og old boys/old girls kappingum. Hetta merkir, at í øllum øðrum deildum eru vanligu reglurnar fyri útskifting galdandi.
text: #000123
text: Ber til at gera broytingar á dómaraseðlinum, aftaná at hann er latin inn? Ja, um ein spælari, ið stendur til at byrja, men av onkrari orsøk ikki er førur fyri at byrja dystin, kann ein av eykaleikarunum, ið longu er skrásettur á dómaraseðlinum, byrja ístaðin.
text: #000124
text: Útskifti spælarin hevur ikki loyvi at sita á bonkinum ella verða á tekniska økinum undir dystinum.
text: #000125
text: Hetta verður ikki roknað sum ein útskifting. Ein nýggjur spælari kann verða settur á dómaraseðilin sum eykaleikari. Broytingar á dómaraseðlinum, aftaná at hann er innlatin, kunna bara avgreiðast av dómarabólkinum. Lið, sum ynskja at gera broytingar, mugu tí seta seg í samband við dómarabólkin.
text: #000126
text: Kann ein og hvør standa á dómaraseðilinum sum lækni? Nei, fyri at ein persónur skal kunna standa á dómaraseðilinum lækni, skal hesin vera skrásettur sum lækni í Comet. Fyri at fáa skrásett ein lækna í Comet, skal skrásetingin góðkennast av FSF. Hetta er fyri at tryggja, at skrásettir læknar í Comet veruliga hava læknaútbúgving.
text: #000127
text: U9 GenturLeikarar føddir millum 1. januar 2014 og 31. desember 2015
text: #000129
text: U11 GenturLeikarar føddir millum 1. januar 2012 og 31. desember 2013
text: #000130
text: U16 GenturLeikarar føddir millum 1. januar 2007 og 31. desember 2009
text: #000131
text: U7 DreingirLeikarar fødddir 1. januar 2016 ella seinni
text: #000132
text: Hvat hendir, um lið ikki møtir til dyst?
text: #000136
text: Niðanfyri sæst yvirlit yvir, hvør avleiðingin er, um lið ikki møta til dyst.
text: #000137
text: Er talan um Betri deildina hjá monnum er tað loyvisnevndin, ið tekur avgerð um, hvør avleiðingin skal vera, um liðið verður tikið úr kappingini.
text: #000138
text: Kann man taka lið úr kappingini, og hvør er avleiðingin av hesum? Ja, tað ber til at taka lið úr kappingini, men hevur hetta við sær fíggjarligar og ítróttarligar avleiðingar.
text: #000139
text: Hvørjar avleiðingar fær tað, um man tekur liðið úr kappingini? Avleiðingin er tann sama, um liðið verður tikið úr kappingini, sum tá lið verða koyrd úr kappingini. Omanfyri sæst eitt yvirlit yvir, hvør revsingin er, tá liðið verður koyrt úr kappingini.
text: #000140
text: Hvat hendir við stigunum, um eitt lið fer úr kappingini? Um meira enn helvtin av dystunum í kappingini eru spældir, verða stigini standandi. Um helvitin ella minni av kappingin er spæld, verða stigini strikað.
text: #000142
text: Hvat hendir við restini av dystunum hjá liðnum, ið fer úr kappingini? Um meira enn helvtin av dystunum í kappingini eru spældir, verður liði dømt at tapa írestandi dystirnar 3-0. Er helvtin ella minni av kappingini spæld, verða dystirnir strikaðir.
text: #000143
text: Ber til at melda lið til aftaná at tilmeldingarfrestin er farin? Um leikskráin loyvir tí, og pláss er í deildini, er møguleiki at melda lið til aftaná at tilmeldingarfreistin er farin. Møguleiki kann eisini vera fyri, at eitt lið kann avloysa annað lið, ið ynskir at taka seg úr kappingini.
text: #000144
text: Kostnaðurin at melda lið til aftaná at tilmeldingarfreistin er farin er 1.000 krónur.
text: #000145
text: Í hvørjum deildum er krav, at dómaraseðil skal nýtast? Frá U13 og eldri er krav, at bæði liðini hava útfylt dómaraseðilin á Comet, áðrenn dysturin byrjar.
text: #000146
text: Nær skal man hava útfylt dómaraseðilin í Comet? Tað er ymistk frá deild til deild, nær dómaraseðilin skal vera útfyltur í Comet.
text: #000147
text: – Betri deildin: 75 min. áðrenn dystarbyrjan – 1. deild, 2. deild og U21: 60 min. áðrenn dystarbyrjan – Aðrar deildir: 30 min. áðrenn dystarbyrjan
text: #000148
text: Hvør kann útfylla dómaraseðilin í Comet? Hvørt felag hevur ein “høvuðsbrúkara” av Comet og hesin gevur venjarum og øðrum atgongd til Comet, sum síðani kunna útfylla dómaraseðlar í Comet.
text: #000149
text: Um ein spælari er tøkur í Comet, merkir hetta so, at viðkomandi lógliga kann spæla? Nei, útgangstøðið er, at teir spælarar, sum eru tøkir í Comet, lógliga kunna spæla, men av tí, at kappingarreglurnar loyva fleiri undantøkum, er ikki altíð, at Comet kann taka hædd fyri undantøkunum.
text: #000150
text: Tað er tí altíð ábyrgdin hjá feløgnum at tryggja sær, hvørjir spælarar lógliga kunna spæla.
text: #000151
text: Hví skulu úrslitini skrásetast í Comet, tá hesi ikki síggjast aftur á heimasíðuni hjá FSF? Hóast úrslitini ikki eru sjónlig á fsf.fo/Comet, so verður hetta brúkt, tá liðini skulu styrkismetast. Endamálið við hesum er at tryggja, at øll lið fáa javna mótstøðu.
text: #000152
text: Hvat hendir um man ikki skrásetir úrslit í Comet? Um úrslitið ikki verður skrásett í Comet, verður dysturin roknaður sum ikki spældur. Avleiðingin av hesum er, at heimaliðið fær eina bót upp á 300 krónur fyri hvønn dyst/kapping.
text: #000153
text: Kann man senda úrslitini inn til FSF umvegis teldupost ella á annan hátt? Nei, frá 1. januar 2023 skulu øll úrslit skrásetast í Comet.
text: #000154
text: Um tú hevur avbjóðingar við at skráseta úrslitini er møguleiki at seta seg í samband við móttøkuna ella vakttelefonina hjá Fótbóltssambandi Føroya.
text: #000155
text: SøganLimafeløgNevndirFyrisitinginSamskipararLógir og reglurFótbóltslógin 2023Vegleiðing til Comet (PDF)TíðindabrævDátuverndarpolitikkur
text: #000158
text: Vit nýta cookies á okkara síðu.Tú kanst lesa meira um nýtsluna av cookies og sløkkja tær á stillingunum Góðtak allar cookies Góðtak bert neyðugar cookies
text: #000159
text: Vit nýta cookies á okkara síðu.
text: #000160
text: Tú kanst lesa meira um nýtsluna av cookies og sløkkja tær á stillingunum
text: #000161
text: Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
text: #000163
text: Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
text: #000164
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000166
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000167
text: Hesar cookies hjálpa okkum at betra síðuna við tíðini.
text: #000168
text: Vinaliga játta neyðugar cookies fyrst, áðrenn tú kanst goyma tínar stillingar!
text: #000169
text: Les meira um okkara cookie politikk her
text: #000170